ราคาน้ำมันดิบปรับเพิ่มขึ้นต่อเนื่อง หลังกลุ่มโอเปกบรรลุข้อตกลงลดกำลังการผลิต - FINNOMENA
ราคาน้ำมันดิบปรับตัวเพิ่มขึ้นอย่างต่อเนื่อง หลังกลุ่มโอเปกบรรลุข้อตกลงลดกำลังการผลิตและรัสเซียมีแนวโน้มเข้าร่วม โดยเฉพาะน้ำมันดิบเบรนท์ที่ปรับตัวเพิ่มขึ้นไปแตะระดับสูงสุดในรอบ 16 เดือน
2 ธ.ค. 2559

ราคาน้ำมันดิบปรับตัวเพิ่มขึ้นอย่างต่อเนื่อง หลังกลุ่มโอเปกบรรลุข้อตกลงลดกำลังการผลิตและรัสเซียมีแนวโน้มเข้าร่วม โดยเฉพาะน้ำมันดิบเบรนท์ที่ปรับตัวเพิ่มขึ้นไปแตะระดับสูงสุดในรอบ 16 เดือน
โดยจะปรับลดลงราว 1.2 ล้านบาร์เรลต่อวัน มาอยู่ที่ 32.5 ล้านบาร์เรลต่อวัน จากเดิมที่ระดับ 33.8 ล้านบาร์เรลต่อวัน ถือเป็นการลดกำลังการผลิตครั้งแรกของกลุ่มโอเปกครั้งแรกในรอบ 8 ปี
ซึ่งข้อตกลงดังกล่าจะมีผลเริ่มบังคับใช้ในวันที่ 1 ม.ค. 2560 เป็นต้นไป
ทั้งนี้รัสเซียจะร่วมลดกำลังการผลิตน้ำมันดิบกับกลุ่มโอเปกเป็นครั้งแรกในรอบ 15 ปี ด้วยโดยคาดว่าจะลดกำลังการผลิตลงประมาณ 300,000 บาร์เรลต่อวัน
ส่วนด้านนักวิเคราะห์คาดว่า ข้อตกลงนี้อาจทำให้ราคาน้ำมันดิบพุ่งขึ้นมาในระยะสั้นเท่านั้น และไม่น่าจะสามารถยืนอยู่เหนือระดับ 55-60 เหรียญสหรัฐฯ ต่อบาร์เรลได้ เพราะหากแพงกว่านี้อาจทำให้ Shale Oil ในสหรัฐฯ กลับมาสู่ตลาดเพิ่มมากขึ้นได้ ยิ่งไปกว่านั้นหากเกิดมีประเทศใดไม่ยอมทำตามข้อตกลง ราคาน้ำมันดิบน่าจะปรับตัวลดลงอีกครั้ง
ท้ายนี้ อาเซอร์ไบจัน หนึ่งประเทศผู้ผลิตน้ำมันนอกกลุ่มโอเปก ประกาศพร้อมที่จะเข้าร่วมการลดกำลังการผลิตครั้งนี้ และพร้อมจะเข้าร่วมการประชุมในวันที่ 9 ธ.ค. นี้ หากได้รับเชิญให้ร่วมการประชุม
ที่มา : http://www.prachachat.net/news_detail.php?newsid=1480649272
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: